
ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 3,00 στρεμμάτων στη θέση 
Κοκκινιάς της Κοινότητας Μελισσίων του Νομού ΑχαΤας ... 

Κήρυξη ως αναδασωτέας εκτάσεως 2,250 στρεμμάτων στη θέση 
Άγιος Στέφανος της Κοινότητας Ζαχλωρίτικων του Νομού 
ΑχαΤας. 

Κήρυξη αναδασωτέας έκτασης (100) εκατό στρεμμάτων στη θέση 
διασταύρωση Μιράκας της Κοινότητας Μιράκας του Νομού 
Ηλείας.... 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων που απαλλο- 
τριώθηκαν για την διαπλάτυνση επαρχιακής οδού Χαρμπιλέϊκα - 
Σουδενέϊκα - Ζησημέϊκα. 

Κατάθεση της αποζημίωσης ακινήτων που απαλλοτριώνονται για 
την διάνοιξη της οδού Ν. Εγνατίας (για το τμήμα μεταξύ Βούλ¬ 
γαρη και Τζαβέλλα) πόλεως Θεσσαλονίκης. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου φερομένου ως ιδιοκτη¬ 
σία Νικολάου Τριανταφύλλου στον οικισμό Καλαμωτή της νήσου 
Χίου στην θέση «Επάνω Πόρτα» και καθορισμός ειδικών όρων 
και περιορισμών δόμησης. 

Έγκριση Πολεοδομικής Μελέτης Αναθεώρησης του σχεδίου πόλης 
Αμαλιάδας, Ν. Ηλείας.·.. 

Τροποποίηση του Ρυμοτομικού Σχεδίου Θεσσαλονίκης στο Ο.Τ. με¬ 
ταξύ των οδών Αχελώου - 26ης Οκτωβρίου - Κεφαλληνίας και 
ανωνύμου με τον χαρακτηρισμό χώρου Πολιτιστικού Κέ¬ 
ντρου..... 

Εξάμηνη αναστολή χορήγησης οικοδομικών αδειών στο οικοδομικό 
τετράγωνο 31 της περιοχής Μαλακοπής Δήμου Πυλαίας Ν. 
Θεσσαλονίκης στη συμβολή των οδών Σταματέλου και Στρα- 

τήΐη... 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3744 (1) 

Κήρυξη ως αναδασωτέας εκτάσεως 3,00 στρεμμάτων στη θέση Κοκκι- 
νιάς της Κοινότητας Μελισσίων του Νομού ΑχαΤας. 

Ο ΝΟΜΑΡΧΗΣ ΑΧΑΪΑΣ 

1 Έχοντας υπόψη: 

1) Το άρθρο 117 παρ. 3 του Συντ/τος της Χώρας. 

2) Τις περί διοικ/κής αποκεντρώσεως δ/ξεις. 

2 3) Τις δ/ξεις του Ν.998/79 «Περί προστασίας των δασών και των 
δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 

β) Του άρθρου 38 παρ. 1 

3 4) Τις Δ/γές του Υπουργείου Γεωργίας: 

α) 160417/1180/8.7.80, β) 182447/3849/24.9.80. 

Την με αριθ. 14058/30.6.78 απόφαση του Νομάρχη ΑχαΤας, περί 
εξουσιοδοτήσεως των Προϊσταμένων των Υπηρεσιών να υπογράφουν με 
εντολή Νομάρχη. 

4 5) Την αριθ. Ζα/160/26.1.84 απόφαση του Νομάρχη σχετική με 
ανάθεση μέρους αρμοδιοτήτων στους Προϊσταμένους των Δασικών 
Υπηρεσιών. 

6) Την από 19.10.89 πρόταση του Τεχν. Δαα. Νικολάου Στεφανίδη 

5 Υπηρεσίας μας περί κηρύξεως αναδασωτέας, της αναφερομένης στο 
δέμα εκτάσεως, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της καταστραφείσης δασικής βλαστήσεως, συνεπεία πυρκαϊάς 
την δημοσία δασική έκταση τριών (3) στρεμ., που βρίσκεται στη θέση 
Κοκκινιάς της Κοινότητας Μελισσίων και προσδιορίζεται από τα στοι¬ 
χεία, όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

6 Ανατολικά: Γύρωθεν με καλλιεργημένα ελαιοστάσια και σταφιδα¬ 
μπέλους κατοίκων κοιν. Μελισσίων. 

Δυτικά: Γύρωθεν με καλλιεργημένα ελαιοστάσια και σταφιδαμπέ- 

7 λους κατοίκων κοιν. Μελισσίων. 

Βόρεια: Γύρωθεν με καλλιεργημένα ελαιοστάσια και σταφιδαμπέλους 
κατοίκων κοιν. Μελισσίων. 

Νότια: Γύρωθεν με καλλιεργημένα ελαιοστάσια και σταφιδαμπέλους 

^ κατοίκων κοιν. Μελισσίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αίγιο, 23 Οκτωβρίου 1989 
Με εντολή Νομάρχη 
Ο Δασάρχης 

9 ΔΗΜΗΤΡΙΟΣ ΔΡΟΣΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



Αριθ. 3274 (2) 

Κήρυξη ως αναδασωτέας εχτάσεως 2,250 στρεμμάτων στη θέση 
Άγιος Στέφανος της Κοινότητας Ζαχλωρίτιχων του Νομού Αχαΐας, 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Το άρθρο 117 παρ. 3 του Συντ/τος της Χώρας. 

2) Τις περί διοιχ/χής αποχεντρώσεως δ/ξεις. 

3) Τις δ/ξεις του Ν.998/79 «Περί προστασίας των δασών χαι των 
δασιχών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 
β) Του άρθρου 38 παρ. 1 

4) Τις Δ/γές του Υπουργείου Γεωργίας: 

α) 160417/1180/8.7.80, β) 182447/3849/24.9.80. 

Την με αριθ. 14058/30.6.78 απόφαση του Νομάρχη Αχαΐας, περί 
εξουσιοδοτήσεως των Προϊσταμένων των Υπηρεσιών να υπογράφουν με 
εντολή Νομάρχη. 

5) Την αριθ. Ζα/160/26.1.84 απόφαση του Νομάρχη σχετική με 
ανάθεση μέρους αρμοδιοτήτων στους Προϊσταμένους των Δασιχών 
Υπηρεσιών. 


6) Την με αριθμ. Δ.Υ./20.9.89 πρόταση του Τεχν. Δασ. Νικολάου 
Στεφανίδη Υπηρεσίας μας περί κηρύξεως αναδασωτέας, της αναφερο- 
μένης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της καταστραφείσης δασικής βλαστήσεως, συνεπεία ρίψης 
ακουπιδιών τη δημοσία δασική έκταση των 2,250 στρεμ., που βρίσκε¬ 
ται στη θέση Άγιος Στέφανος της Κοινότητας Ζαχλωρίτιχων και προσ¬ 
διορίζεται από τα στοιχεί ΑΒΓΔΑ, όπως φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της αποφάσεως αυτής 
και έχει όρια: 

Ανατολικά: Βουραϊκός Ποταμός. 

Δυτικά: Αγροτικός δρόμος. 

Βόρεια: Δημόσια δασική έκταση. 

Νότια: Δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αίγιο, 20 Οκτωβρίου 1989 

Με εντολή Νομάρχη 
Ο Δασάρχης 

ΔΗΜΗΤΡΙΟΣ ΔΡΟΣΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2270 (3) 

Κήρυξη αναδασωτέας έκτασης (100) εκατό στρεμμάτων στη θέση δια¬ 
σταύρωση Μιράκας της Κοινότητας Μιράκας του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις για διοικητική αποκέντρωση και την 5651/85 από¬ 
φαση Νομ. Ηλείας «περί παροχής εξουοιοδοτήαεως στους πρ/νους των 
Υπηρ. υπογράφειν εντολή Νομ. αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 (παρ. 1, β) του άρθρου 38 (παρ. 1, γ). 

4. Τις διαταγές του Υπουργείου Γεωργίας 160417/1180/6.7.80, 
18247/3049/24.9.80, γ) 141823/24.2.83. 

5. Την 6173/27.10.89 πρόταση του Δασαρχείου Πύργου για κή¬ 
ρυξη της δασεκτάσεως, που αναφέρεται στο θέμα, ως αναδασωτέας 


διότι η δασική βλάστηση, που την κάλυπτε, καταστράφηκε με πυρκαγιά 
στις 5.4.1989 και επιβάλλεται η εκ νέου δάσωσήτης, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης που καταστράφηκε με πυρκα¬ 
γιά στις 5.4.89 την Δημόσια δασική έκταση, εμβαδοΰ εκατό (100) 
στρεμμάτων που βρίσκεται στη θέση διασταύρωση Μιράκας της Κοινό¬ 
τητας Μιράκας Ν. Ηλείας, προσδιορίζεται στο συνημμένο απόσπασμα 
χάρτου κλίμακος 1:50.000 και έχει όρια: 

Ανατολικά: Ελαιοστάσια κατοίκων Μιράκας και Δημ. δασικές εκτά¬ 
σεις. 

Δυτικά: Ελαιοστάσια κατοίκων Κοσκινά και Αρχ. Ολυμπίας. 

Βόρεια: Αγρούς κατοίκων Κοσκινά και καείσα Δημ. δασική έκταση. 

Νότια: Εθνική οδό Αρχαίας Ολυμπϊας-Μιράκας. 

Η απόφαση αυτή να δημοσιευθεί στην Εφημερίδα της Κυβερνήαεως. 

Πύργος, 30 Οκτωβρίου 1989 
Ο Νομάρχης 

ΘΕΟΔΩΡΟΣ ΚΑΡΑΜΠΕΛΑΣ 

ΑΝΑΚΟΙΝΩΣΕΙΣ 

(4) 

Ανακοίνωση παρακατάθεσης αποζημίωσης ακινήτων που απαλλοτριώ- 
θηκαν για την διαπλάτυνση επαρχιακής οδού Χαρμπιλέϊκα - Σουδε- 
νέϊκα - Ζησημέϊκα. 

Ο ΝΟΜΑΡΧΗΣ ΑΧΑΪΑΣ 

Σύμφωνα με τα άρθρα 7 και 8 του Ν.Δ. 797/71 «περί αναγκαστι¬ 
κών απαλλοτριώσεων», γνωστοποιούμε: 

1. Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την απόφαση 16183/1506/ 
Δ/66/25.11.85 με την οποία κηρύξαμε απαλλοτριωτέα έκταση 5913 
μ2 για την κατασκευή των εργασιών του θέματος. 

2. Στους ενυπόθηκους δανειστές και τρίτους διεκδικητές των ακινή¬ 
των αυτών ότι η αποζημίωση της εδαφικής επιφάνειας και των επικει¬ 
μένων της όπως περιγράφονται στο σχετικό κτηματολογικό πίνακα που 
καθορίστηκε με την 697/88 Εφετείου Πατρών έχει παρακατατεθεί στο 
Ταμείο Παρακαταθηκών και Δανείων Υποκατάστημα Πατρών. 

Σχετικά έχει εκδοθεί το με αρ. 33379/3.11.89 γραμμάτιο συστά- 
σεως παρακαταθήκης ποσού έξι εκατομμυρίων εκατόν δέκα τρεις χιλιά¬ 
δες τετρακόσιες εξήντα οκτώ δρχ. (6.113.468). 

Η αποζημίωση θα δοθεί στα πρόσωπα που έχουν αναγνωρισθεί δι¬ 
καιούχοι κατά την νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Πάτρα, 9 Νοεμβρίου 1989 
Ο Νομάρχης 
ΝΙΚ. ΤΑΓΑΡΗΣ 

- +- 

Αριθ. 56707 (5) 

Κατάθεση της αποζημίωσης ακινήτων που απαλλοτριώνονται για την 
διάνοιξη της οδού Ν. Εγνατίας (για το τμήμα μεταξύ Βούλγαρη και 
Τζαβέλλα) πόλεως Θεσσαλονίκης. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 17.7.23 Ν.Δ/τος «περί σχεδίων πόλεων 
κ.λπ. συνοικισμών του Κράτους». 

2. Το αρ. 24 του Α.Ν. 1731/1939 «περί (αναγκαστικών απαλλοτρι¬ 
ώσεων» όπως αντικαταστάθηκε κατά την παρ. 1 αυτού με το αρθ. 8 του 
Ν.Δ/τος 3979/1959 «περί τροποποιήαεως ενίων διατάξεων του Α.Ν. 
1731/1939 «περί αναγκαστικών απαλλοτριώσεων». 

3. Την απόφαση εξουσιοδότησής μας αρ. ΕΣ 23157/6.7.82 Νομάρ¬ 
χου Θεσσαλονίκης για άσκηση από μας μέρους των αρμοδιοτήτων του. 

Φέρουμε σε γνώση αυτών που έχουν ή αξιούν δικαίωμα κυριότητας 
στα ακίνητα που απαλλοτριώνονται για την διάνοιξή της οδού Ν. Εγνα- 
τία για το τμήμα μεταξύ Βούλγαρη και Τζαβέλλα του σχετίου πόλεως 
Θεσσαλονίκης βάσει της πράξεως τακτοποίησης και αναλογισμού 
αριθμ. 54/6/86, όπως αυτή ισχύει μετά την έγκρισή της, ότι η αποζη¬ 
μίωση που καθορίστηκε με την απόφαση του Μονομελούς Πρωτοδι¬ 
κείου Θεσ/νίκης αριθμ. 2705/87 κατατέθηκε στο Ταμείο Παρακατα¬ 
θηκών και Δανείων υπέρ αυτών που θα αναγνωρισθούν δικαιούχοι σύμ¬ 
φωνα με το νόμο. 

Για την κατάθεση αυτή έχει εκδοθεί το γραμμάτιο συστάσεως παρα¬ 
καταθήκης αριθμ. 450508/23.10.89 του Ταμείου Παρακαταθηκών 
και Δανείων (Υποκατάστημα Θεσ/νίκης) ποσού δραχμών 46.813.250 
σε βάρος του έργου 020/05/7969001 ΣΑΕ 069. 

Θεσσαλονίκη, 6 Νοεμβρίου 1989 
Με εντολή Νομάρχου 
Η Διευθύντρια 
Γ. ΓΑΪΤΑΝΑΚΗ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5588 (6) 

Χαρακτηρισμός ως διατηρητέου του κτιρίου φερομένου ως ιδιοκτησία 
Νικολάου Τριανταφύλλου στον οικισμό Καλαμωτή της νήσου Χίου 
στην θέση «Επάνω Πόρτα» και καθορισμός ειδικών όρων και περιο¬ 
ρισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν.1577/85 «Γενικός Οικοδομικός Κανονισμός» 


(ΦΕΚ 210/Α/85) και ειδικότερα τα άρθρα 3 και 4 (παρ. 2) αυτού, 
όπως τροποποιήθηκε με τις διατάξεις του Ν. 1772/88 «Τροποποίηση 
των διατάξεων του Ν. 1577/85 «Γενικός Οικοδομικός Κανονισμός» 
και άλλες σχετικές διατάξεις (ΦΕΚ 91/Α/88). 

2. Το υπ’ αρ. 1/86 Π.Δ/γμα «Καθορισμός αρμοδιοτήτων Υπ. Αι¬ 
γαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το υπ’ αρ. 359/86 Π.Δ/γμα «Οργανισμός Υπ. Αιγαίου» (ΦΕΚ 
158/Α/86) και ειδικότερα το άρθρο 5 (παρ. 1, Ε και παρ. 2,Ε,8) αυ¬ 
τού. 

4. Την υπ’ αρ. 2497/10.4.89 απόφαση του Υπουργού Αιγαίου 
«Μεταβίβαση αρμοδιοτήτων στο Γενικό Γραμματέα και του δικαιώμα¬ 
τος να υπογράφουν «Με εντολή Υπουργού» στους Προϊσταμένους Δ/ 
νσεων και Τμημάτων του Υπουργείου Αιγαίου» (ΦΕΚ 246/Β/ 
11.4.89). 

5. Τον φάκελλο του θέματος ο οποίος διεβιβάσθη στις 26.4.1989 
από το Τ.Π. και Π.Ε. Νομαρχίας Χίου στο Τμήμα Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου. 

6. Την από 8.8.1989 αιτιολογική έκθεση του Τμήματος Πολιτιστι¬ 
κής Ανάπτυξης της Δ/νσης Περιφερειακής Ανάπτυξης του Υπ. Αιγαίου. 

7. Την από 24.8.1989 απάντηση του ενδιαφερομένου Νικολάου 
Κων/νου Τριανταφύλλου ότι συμφωνεί απόλυτα με τον χαρακτηρισμό 
της οικίας του ως διατηρητέας. 

8. Την από 8.8.1989 εισήγηση του Τμήματος Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου, 
αποφασίζουμε: 

1. Χαρακτηρίζεται ως διατηρητέο το κτίριο φερόμενο ως ιδιοκτησία 
Νικολάου Κων. Τριανταφύλλου που βρίσκεται στη θέση «Επάνω 
Πόρτα» της Καλαμωτής στη νήσο Χίο, όπως φαίνεται σημειωμένο στο 
πρωτότυπο τοπογραφικό διάγραμμα σε κλίμακα 1:200 που θεωρήθηκε 
από τον Προϊστάμενο του Τμήματος Πολιτιστικής Ανάπτυξης της Δ/ 
νσης Περιφερειακής Ανάπτυξης του Υπουργείου Αιγαίου με την υπ’ 
αριθμ. 5588/1989 πράξη του, συνοπτικό αντίγραφο του οποίου συνο¬ 
δεύει την παρούσα απόφαση. 

2. Στο προτεινόμενο ως διατηρητέο· κτίριο απαγορεύεται κάθε αφαί¬ 
ρεση, αλλοίωση ή καταστροφή των 'επί μέρους αρχιτεκτονικών στοι¬ 
χείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς στο εσωτερικό του προτεινομένου 
ως διατηρητέου κτιρίου και εφόσον δεν αλλοιώνεται ο αρχιτεκτονικός 
του χαρακτήρας. 

4. Επιβάλλεται η αποκατάσταση της αρχικής μορφής στο προεξέχων 
τμήμα του ορόφου στην βορεινή όψη δηλαδή η διάνοιξη και επαναφορά 
στην αρχική τους μορφή των κουφωμάτων τα οποία τώρα έχουν επικα¬ 
λυφθεί. Η αποκατάσταση των κουφωμάτων θα γίνει σύμφωνα με τα 
σχέδια που θα εγκρίνει το Τμήμα Πολιτιστικής Ανάπτυξης της Δ/ναης 
Περ/κής Ανάπτυξης του Υπουργείου. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση των χώρων του κτιρίου. 

6. Για οποιαδήποτε οικοδομική εργασία στο εσωτερικό του διατηρη¬ 
τέου κτιρίου καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 

(ΕΠΑΕ). 

7. Για οποιαδήποτε οικοδομική εργασία στο εξωτερικό του διατηρη¬ 
τέου κτιρίου όπως: επιχρίσματα, χρωματισμοί, κουφώματα επικερά- 
μωση, επιβάλλεται η έγκριση της σχετικής μελέτης από το Τμήμα Πο¬ 
λιτιστικής Ανάπτυξης της Δ/νσης Περ/κής Ανάπτυξης του Υπουργείου 
μετά από γνωμοδότηση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

8. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που την συνο¬ 
δεύει στην Εφημερίδα της Κυβερνήσεως. 

Μυτιλήνη, 23 Οκτωβρίου 1989 
Ο ΥΠΟΥΡΓΟΣ 

ΑΝΤΩΝΙΟΣ ΦΟΥΣΣΑΣ 

Αριθ. οιχ. ΕΠΑ 80 (7) 

Έγκριση Πολεοδομικής Μελέτης Αναθεώρησης του σχεδίου πόλης 
Αμαλιάδας, Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α) Του Ν. 1032/80 περί συστάσεως Χ.Ο.Π. 
β) Του Ν. 3200/55 «περί Διοικητικής Αποκεντρώσεως» όπως συ¬ 
μπληρώθηκε με το Ν. 3620/56. 

γ) Ν.Δ. 712/70 (εκτελεστικού του Ν.Δ. 532/70 περί συμπληρώ- 
σεως των διατάξεων περί Διοικητικής Αποκεντρώσεως) όπως τροπο¬ 
ποιήθηκε και συμπληρώθηκε με τα Β.Δ. 677/71 και 198/72. 

δ) Του από 17.7.1923 Ν.Δ/τος περί σχεδίων πόλεων κ.λπ. και ειδι- 
κώτερα τα άρθρα 1, 2, 3, 9, 11, 29. 

2. Την από 3.8.1971 κοινή εγκύκλιο των Πρωθυπουργού, Αντιπρο¬ 
έδρου και Υπουργού Εσωτερικών «περί οργανώσεων των Νομαρ¬ 
χιών». 

3. Τις διατάξεις του Π.Δ/τος 183 (ΦΕΚ 70Α/5.6.1986) έγκριση 
τροποποιήσεων σχεδίων πόλεων και κακθορισμός δόμησης από τους 
Νομάρχες. 

4. Τις διατάξεις του Ν. 1577/85 (Γ.Ο.Κ. 85). 

5. Τις υπ’ αριθ. 1/84,8/84,11/84, 310/87,240/88 και 19/89 
αποφάσεις του Δημοτικού Συμβουλίου. 

6. Το υπ’ αριθ. 6/89 πρακτικά συνεδρίασης του Σ.Χ.Ο.Π. του Νο¬ 
μού Ηλείας θέμα Ιο. 

7. Τις διατάξεις του Ν. 1337/83 (ΦΕΚ 33Α) όπως τροποποιήθηκε 
με το Ν. 1512/85 (ΦΕΚ 4Α) και ειδικώτερα τα άρθρα (παρ. 4), 6 
(παρ. 1, 4, 5 και 6) και 7 (παρ. 1, 2, 4). 

8. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικώτερα τα άρθρα 1 2, 3, 
9, 11, 29 και 70. 

9. Τις διατάξεις του Ν. 1558/85 (ΦΕΚ 137/Α) και ειδικώτερα το 
άρθρο 23 (παρ. 1). 

10. Την Υπουργική απόφαση της 27.11.85 ΥΠΕΧΩΔΕ που δημο- 
σιεύθηχε στο ΦΕΚ 3Δ/20.1.86 έγκρισης Πολεοδομικού Σχεδίου Αμα¬ 
λιάδας. 

11. Την υπ’ αριθ. 46303/2230/87 απόφαση ΥΠΕΧΩΔΕ «χαρα¬ 
κτηρισμός ως πυκνοδομημένης της πολεοδομικής ενότητας πόλης Αμα¬ 
λιάδας, αποφασίζουμε: 

Την έγκριση της πολεοδομικής μελέτης Αναθεώρησης του εγκεκρι¬ 
μένου σχεδίου πόλεως Αμαλιάδας του Νομού Ηλείας ως εξής: 

α) Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι πλατείας, παιδικής χαράς, στάθμευσης αυτοκινήτων, πάρ¬ 
κων, νηπιαγωγείων, βρεφονηπιακών σταθμών, κέντρων νεότητας, 
αστυνομίας κ.λπ. όπως φαίνονται στα συνημμένα σχετικά πρωτόπυπα 
διαγράμματα (χρωματισμένα). 

β) Την έγκριση του πολεοδομικού κανονισμού της περιοχής της 
οποίας εγκρίνεται η πολεοδομική μελέτη κατά την πιο πάνω παρά¬ 
γραφο ως εξής: 

ΠΟΛΕΟΔΟΜΙΚΟΣ ΚΑΝΟΝΙΣΜΟΣ ΑΝΑΘΕΩΡΗΣΗΣ 
ΣΧΕΔΙΟΥ ΠΟΛΗΣ ΑΜΑΛΙΑΔΑΣ 

Άρθρο 1 
Χρήση γης 

Σε όλους τους οικοδομήσιμους χώρους ισχύουν οι διατάξεις της παρ. 
Ια του άρθρου 5 του από 23.1.80 Δ/τος (ΦΕΚ 27Α/80) περί γενικής 
κατοικίας. 

Άρθρο 2 

1. Την επιβολή προκηπίων όπως φαίνεται στα σχετικά σχεδιαγράμ¬ 
ματα. 

2. Τα ελάχιστα όρια εμβαδού και προσώπου και λοιποί όροι και πε¬ 
ριορισμοί όρων δόμησης των οικοπέδων καθορίζονται ως εξής: 

Α. ΤΟΜΕΙΣ ΣΥΝΤΕΛΕΣΤΩΝ ΔΟΜΗΣΗΣ 

I. ΤΟΜΕΑΣ I 
Συντελεστής δόμησης 2,0 

II. ΤΟΜΕΑΣ V (Διοικητικές Υπηρεσίες) 

Συντελεστής δόμησης 3,0 

Β. ΤΟΜΕΙΣ ΛΟΙΠΩΝ ΟΡΩΝ ΔΟΜΗΣΗΣ 
Οι τομείς λοιπών όρων δόμησης που περιλαμβάνονται στην (αναθεώ¬ 
ρηση του σχεδίου πόλης Αμαλιάδας είναι οι Α, Β, Γ, Δ και Η. 


I. ΤΟΜΕΑΣ Α 

1. Ελάχιστο πρόσωπο ΙΟμ. 

Ελάχιστο εμβαδό 200 τ.μ. 

2. Κατά παρέκκλιση των διαστάσεων της προηγούμενης παραγρά¬ 
φου θεωρούνται άρτια και οικοδομήσιμα τα οικόπεδα: 

α) τα οποία κατά τη δημοσίευση της παρούσης προϋπάρχουν της 
9.6.73 έχουν: 

Ελάχιστο πρόσωπο 7 μ. 

Ελάχιστο εμβαδό 100 τ.μ. και 

β) τα οποία κατά τη δημοσίευση της παρούσης προϋπάρχουν της 
5.3.68 έχουν: 

Ελάχιστο πρόσωπο 5 μ. 

Ελάχιστο εμβαδό 70 τ.μ. 

3. Μέγιστο ποσοστό κάλυψης των οικοπέδων (βάσει Γ.Ο.Κ. ’85) 
εβδομήντα τοις εκατό (70%) και για τα χαμηλά κτίρια ογδόντα τοις 
εκατό (80%). 

4. Μέγιστο επιτρεπόμενο ύψος κτιρίων 17,0 μ. 

II. ΤΟΜΕΑΣ Β. 

1. Ελάχιστο πρόσωπο 10 μ. 

Ελάχιστο εμβαδόν 200 τ.μ. 

2. Κατά παρέκκλιση των διαστάσεων της προηγούμενης παραγρά¬ 
φου θεωρούνται άρτια καί οικοδομήσιμα τα οικόπεδα: 

α) τα οποία κατά την δημοσίευση της παρούσης προϋπάρχουν της 
9.6.73 έχουν: 

Ελάχιστο πρόσωπο 8 μ. 

Ελάχιστο εμβαδό 150 τ.μ. και 

β) τα οποία κατά τη δημοσίευση της παρούσης προϋπάρχουν της 
5.3.68 έχουν: 

Ελάχιστο πρόσωπο 7 μ. 

Ελάχιστο εμβαδό 100 τ.μ. 

3. Μέγιστο ποσοστό κάλυψης των οικοπέδων (βάσει Γ.Ο.Κ. ’85) 
εβδομήντα τοις εκατό (70%) και για τα χαμηλά κτίρια ογδόντα τοις 
εκατό (80%). 

4. Μέγιστο επιτρεπόμενο ύψος κτιρίων 17,0 μ. 

III. ΤΟΜΕΑΣ Γ. 

1. Οι αρτιότητες των οικοπέδων αυτών είναι όπως εκείνες των πα- 
ραγρ. 1 και 2 του παραπάνω τομέα Β. 

2. Μέγιστο ποσοστό κάλυψης των οικοπέδων (βάσει Γ.Ο.Κ. ’85) 
εβδομήντα τοις εκατό (70%) και για τα χαμηλά κτίρια ογδόντα τοις 
εκατό (80%). 

3. Μέγιστο επιτρεπόμενο ύψος κτιρίων 15,0 μ. 

IV. ΤΟΜΕΑΣ Δ. 

1. Ελάχιστο πρόσωπο 10 μ. 

Ελάχιστο εμβαδόν 200 τ.μ. 

2. Κατά παρέκκλιση των διαστάσεων της προηγούμενης παραγρά¬ 
φου θεωρούνται άρτια και οικοδομήσιμα τα οικόπεδα που κατά την δη¬ 
μοσίευση της παρούσης προϋπάρχουν της 9.6.73 έχουν: 

Ελάχιστο πρόσωπο 5 μ. 

Ελάχιστο εμβαδό 50 τ.μ. 

3. Μέγιστο ποσοστό κάλυψης των οικοπέδων (βάσει Γ.Ο.Κ. ’85) 
εβδομήντα τοις εκατό (70%) και για τα χαμηλά κτίρια ογδόντα τοις 
εκατό (80%). 

4. Μέγιστο επιτρεπόμενο ύψος κτιρίων 17,0 μ. 

V. ΤΟΜΕΑΣ Η. (Διοικητικές υπηρεσίες) 

Στην οργανωμένη δόμηση θα ισχύσει ειδικό σχέδιο γενικής διάταξης 
όπου ορίζονται και οι λοιποί όροι δόμησης. 

Άρθρο 3 

Η παρούσα απόφαση ισχύει από την ημερομηνία δημοσίευσής της 
στην Εφημερίδα της Κυβερνήσεως. 

Αμέσως μετά την δημοσίευσή της ακριβή αντίγραφα των πρωτότυ¬ 
πων διαγραμμάτων σε κλίμακα 1:1000 που συνοδεύουν την παρούσα 
απόφαση θα αναρτηθούν για 15 μέρες σε εμφανές μέρος στα γραφεία 
του ΤΠ και ΠΕ Πύργου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 9 Νοεμβρίου 1989 
Ο Νομάρχης 

ΘΕΟΔΩΡΟΣ ΚΑΡΑΜΠΕΛΑΣ 





